Raseinių rajono savivaldybė

**Raseinių rajono savivaldybė** – administracinis-teritorinis vienetas Lietuvos vidurio vakarinėje dalyje, Žemaitijos etnografiniame regione. Centras – Raseiniai.

## Geografija

Didžioji Raseinių rajono dalis yra Rytų Žemaičių plynaukštėje, o pietuose paviršius leidžiasi į Nemuno žemupio žemumą. Aukščiausia rajono vieta (167 m) yra Kryžkalnio apylinkėse, žemiausia (30 m) – rajono pietryčiuose, Dubysos pakrantėje. Vidurinė sausio mėnesio temperatūra -4,8 °C, liepos mėnesio – +17,0 °C. Vidutinis metinis kritulių kiekis – 660–668 mm.

63 proc. teritorijos užima žemdirbystės plotai. Pro rajoną teka Dubysa (su Kirkšnove, Gynėve, Lukne) Šešuvies, Šaltuonos, Mituvos aukštupiai. Telkšo 2 Raseinių rajono ežerai, 14 tvenkinių. Miškingumas – 21 %. Būdingi eglynai, pušynai, yra mišriųjų miškų. Didžiausi miškai – Lapkalnio-Paliepių, Šiluvos-Papušynio, Zvėgių-Kupsčių, Žalpių, Paupio.


Dubusa ties Geluva.jpg|Dubysa ties Gėluva
Liktėnai1.JPG|Kraštovaizdis ties Liktėnais
Kalnuju piliakalnis.jpg|Kalnujų piliakalnis


## Istorija

Rajonas sudarytas 1950 m. birželio 20 d. iš buvusios Raseinių apskrities 39 apylinkių. 1950–1953 m. jis priklausė Kauno sričiai. 1957 m. šiek tiek pakeistos rajono ribos. 1959 m. perduotos Kelmės rajono 6 apylinkės. 1962 m. prijungtas Ariogalos rajonas ir Kėdainių rajono 1 apylinkė; Raseinių rajono 3 apylinkės perduotos Kėdainių rajonui, 2 – Tauragės rajonui. 1963 m. Jurbarko rajonui perduotos 4 apylinkės (Paalsio apylinkė, Paišlynio apylinkė, Šimkaičių apylinkė, Vadžgirio apylinkė). 1965 m. prijungta dalis Kauno rajono. 1968 m. šiek tiek pakeistos rajono ribos.

1995 m. įkurta Raseinių rajono savivaldybė, pavaldi Kauno apskričiai. 2008 m. gruodžio 29 d. savivaldybės tarybos sprendimu Nr. TS-427 nuo 2009 m. sausio 1 d. įsteigtos 87 seniūnaitijos.

|-
| 1950 m.  || 852 || || 39 apylinkės || 1 miestas (Raseiniai)
|-
| 1954 m.  || || || 14 apylinkių ||
|-
| 1959 m.   || 878 || 55 713 || 14 apylinkių || 1 miestas
|-
| 1962 m. || 1128 || || 16 apylinkių || 1 miestas
|-
| 1963 m.  || || || 15 apylinkių ||
|-
| 1967 m. || 1577 || 55 000 || ||
|-
| 1970 m.  || 1600 || 53 029 || 15 apylinkių || 2 miestai (Ariogala, Raseiniai)
|-
| 1972 m.  || 1577 || || 15 apylinkių || 2 miestai, 7 miesteliai (Betygala, Girkalnis, Lyduvėnai, Nemakščiai, Šiluva, Viduklė, Žaiginys), 633 kaimai, 34 kaimų dalys, 8 viensėdžiai, 3 glžk. stočių gyvenvietės
|-
| 1976 m.  || 1573 || 50 200 || 15 apylinkių || 2 miestai, 7 miesteliai, 633 kaimai, 34 kaimų dalys, 8 viensėdžiai, 3 glžk. stočių gyvenvietės
|-
| 1979 m.  || || 48 970 || 14 apylinkių || 2 miestai, 673 kaimo vietovės
|-
| 1986 m.  || 1573 || || 13 apylinkių || 2 miestai, 7 miesteliai, 567 kaimai, 2 glžk. stočių gyvenvietės, 3 viensėdžiai
|-
| 1989 m.  || 1573 || 46 037 || 10 apylinkių || 2 miestai, 590 kaimo vietovių
|-
| 2001 m.  || 1573 || 44 154 || 10 kaimo seniūnijų || 2 miestai, 7 miesteliai, 560 kaimų, 3 viensėdžiai, 3 glžk. stočių gyvenvietės, 24 kaimų dalys 
|-
| 2009 m.  || || || 12 seniūnijų ir 87 seniūnaitijos || 2 miestai, 8 miesteliai, 549 kaimai, 1 viensėdis, 1 glžk. stoties gyvenvietė 
|-
| 2011 m.  || || 37 494 || 12 seniūnijų || 2 miestai, 7 miesteliai, 557 kaimai, 3 viensėdžiai, 2 glžk. stočių gyvenvietės 
|-
| 2016 m.  || || || 12 seniūnijų || 2 miestai, 7 miesteliai, 575 kaimai, 3 viensėdžiai, 3 glžk. stočių gyvenvietės 
|-
| 2020 m.  || || || 12 seniūnijų || 554 gyvenvietės, tarp jų – 2 miestai, 8 miesteliai, 7 herbinės gyvenvietės 
|-
| 2021 m.  || || 31 192 || 12 seniūnijų || 2 miestai, 8 miesteliai, 414 kaimų 
|}

## Gyventojai

### Tautinė sudėtis

### Religinė sudėtis
* Romos katalikai – 89,6 %
* evangelikai liuteronai – 0,3 %
* stačiatikiai – 0,3 %
* kiti – 0,3 %
* netikintys/nenurodė – 9,5 %

## Gyvenvietės

Savivaldybės teritorijoje yra:
* 2 miestai – Ariogala ir Raseiniai;
* 8 miesteliai – Betygala, Girkalnis, Kalnujai, Lyduvėnai, Nemakščiai, Šiluva, Viduklė ir Žaiginys;
* 590 kaimų.

Didžiausios gyvenvietės (2021 m.):
# Raseiniai – 9865
# Ariogala – 2743
# Viduklė – 1425
# Girkalnis – 739
# Nemakščiai – 639
# Norgėlai – 557
# Šiluva – 530
# Sujainiai – 416
# Betygala – 406
# Virgainiai – 385

## Administracija

Atstovaujamoji valdžia – Raseinių rajono savivaldybės taryba, vykdomoji valdžia – Raseinių rajono savivaldybės administracija.

### Seniūnijos

Savivaldybėje yra 12 seniūnijų, jų plotas pateikiamas 2025 m. Adresų registro duomenimis, gyventojų skaičius – 2021 m. surašymo duomenimis.

|}

### Tarptautinė partnerystė

Savivaldybės, su kuriomis Raseinių rajonas yra užmezgęs partnerystės ryšius:
*  Raplos apskritis, Estija, nuo 1991 m.
*  Mlava, Lenkija, nuo 2002 m.
*  Liubartuvas, Lenkija, nuo 2003 m.
*  Žmerynkos rajonas, Ukraina, nuo 2012 m.
*  Kekava, Latvija, nuo 2013 m.
*  Oremas, Portugalija, nuo 2018 m.
*  Volodymyras, Ukraina, nuo 2022 m.

## Švietimas ir ugdymas

Raseinių rajono savivaldybėje yra šios bendrojo lavinimo mokyklos:
* Ariogalos gimnazija
* Betygalos Maironio vidurinė mokykla
* Girkalnio pagrindinė mokykla
* Ilgižių mokykla-daugiafunkcis centras
* Nemakščių Martyno Mažvydo gimnazija
* Paupio mokykla-daugiafunkcis centras
* Pikčiūnų pagrindinė mokykla
* Pramedžiavos pagrindinė mokykla
* Pryšmančių pagrindinė mokykla
* Raseinių Kalno vidurinė mokykla
* Raseinių meno mokykla
* Raseinių pagrindinė mokykla
* Raseinių specialioji mokykla
* Raseinių technologijos ir verslo mokykla
* Raseinių Žemaičio gimnazija
* Raseinių Šaltinio progimnazija
* Šiluvos vidurinė mokykla
* Viduklės Simono Stanevičiaus gimnazija
* Vosiliškio pagrindinė mokykla
* Žaiginio Pranciškaus Šivickio pagrindinė mokykla

## Šaltiniai

## Nuorodos

* Savivaldybės tinklalapis